L 185/118
ET
Euroopa Liidu Teataja
12.7.2022
(7)
Pärast eespool nimetatud lindude kõrge patogeensusega gripi puhanguid kehtestasid Kanada ja Ameerika Ühendriikide veterinaarasutused asjaomaste ettevõtete ümber 10 km raadiusega kontrolltsooni ning rakendasid lindude kõrge patogeensusega gripi tõrjeks ja leviku piiramiseks hädatapmist.
(8)
Kanada ja Ameerika Ühendriigid esitasid komisjonile oma territooriumide epidemioloogilise olukorra kohta teavet, milles nad kirjeldasid ka meetmeid, mida nad on võtnud lindude kõrge patogeensusega gripi edasise leviku ärahoidmiseks.
Komisjon on seda teavet hinnanud.
Kõnealuse hinnangu alusel ja liidu loomatervise staatuse kaitsmiseks ei tohiks Kanada ja Ameerika Ühendriikide veterinaarasutuste poolt lindude kõrge patogeensusega gripi hiljutiste puhangute tõttu kehtestatud piirangutsoonidest kodulindude, kodulindude paljundusmaterjali ning kodulindude ja uluklindude värske liha saadetiste liitu toomist enam lubada.
(9)
Lisaks on Kanada esitanud ajakohastatud teabe epidemioloogilise olukorra kohta oma territooriumil seoses ühe lindude kõrge patogeensusega gripi puhanguga Kanadas Nova Scotia provintsis asuvas kodulinnukasvatusettevõttes, mida kinnitati 1. veebruaril 2022.
Kanada esitas ka teavet võetud meetmete kohta kõnealuse taudi edasise leviku ärahoidmiseks.
Eelkõige on Kanada pärast kõnealust puhangut rakendanud selle taudi tõrjeks ja leviku piiramiseks hädatapmist.
Kanada on ka lõpetanud vajalike puhastus- ja desinfitseerimismeetmete võtmise pärast hädatapmise rakendamist oma territooriumil asuvates nakkusest tabandunud kodulinnukasvatusettevõtetes.
(10)
Peale selle on Ühendkuningriik esitanud ajakohastatud teabe epidemioloogilise olukorra kohta oma territooriumil seoses kuue lindude kõrge patogeensusega gripi puhanguga linnukasvatusettevõtetes järgmistes asukohtades: üks puhang Ühendkuningriigis Inglismaal Herefordshire’i krahvkonnas Herefordi ja South Herefordshire’i omavalitsu­ süksuses Ross-on-Wye lähedal, mida kinnitati 20. jaanuaril 2022; üks puhang Ühendkuningriigis Inglismaal Gloucestershire’i krahvkonnas Tewkesbury omavalitsusüksuses Ashleworthi lähedal, mida kinnitati 28. jaanuaril 2022; üks puhang Ühendkuningriigis Inglismaal Northumberlandi krahvkonnas Berwick Upon Tweedi omavalitsu­ süksuses Holy Islandi lähedal, mida kinnitati 9. veebruaril 2022; üks puhang Ühendkuningriigis Inglismaal HerefordshireI krahvkonnas North HerefordshireI omavalitsusüksuses Ledbury lähedal, mida kinnitati 25. veebruaril 2022; üks puhang Ühendkuningriigis Šotimaal North Ayrshire’i omavalitsusüksuses Beithi lähedal, mida kinnitati 18. märtsil 2022; üks puhang Ühendkuningriigis Šotimaal Aberdeenshire’i omavalitsusüksuses Stricheni lähedal, mida kinnitati 19. märtsil 2022.
(11)
Kanada ja Ühendkuningriik esitasid ka teavet meetmete kohta, mida nad on võtnud kõnealuse taudi edasise leviku ärahoidmiseks.
Eelkõige on Kanada ja Ühendkuningriik pärast kõnealuseid lindude kõrge patogeensusega gripi puhanguid rakendanud selle taudi tõrjeks ja leviku piiramiseks hädatapmist ning on lõpetanud vajalike puhastus- ja desinfitseerimismeetmete võtmise pärast hädatapmise rakendamist oma territooriumil asuvates nakkusest tabandunud kodulinnukasvatusettevõtetes.
(12)
Komisjon hindas Kanada ja Ühendkuningriigi esitatud teavet ja jõudis järeldusele, et lindude kõrge patogeensusega gripi puhangud linnukasvatusettevõtetes on likvideeritud ning et linnukasvatussaaduste toomine liitu Kanada ja Ühendkuningriigi tsoonidest, millest linnukasvatussaaduste toomine liitu oli kõnealuste puhangute tõttu peatatud, ei kujuta endast enam ohtu.
(13)
Seepärast tuleks muuta rakendusmääruse (EL) 2021/404 V ja XIV lisa, et võtta arvesse lindude kõrge patogeensusega gripi praegust epidemioloogilist olukorda Kanadas, Ühendkuningriigis ja Ameerika Ühendriikides.
(14)
Võttes arvesse lindude kõrge patogeensusega gripi praegust epidemioloogilist olukorda Kanadas ja Ameerika Ühendriikides ning selle taudi liitu sissetoomise suurt ohtu, peaksid käesoleva määrusega rakendusmäärusesse (EL) 2021/404 tehtavad muudatused jõustuma kiiremas korras.